Mos gjetsh dot frymë mbështjellë me tesha

Rreth fytit, kur bëhen lak.

S'vulos kurrgjë-zenë ndryshk menteshat

Portë, paç përjetë veç prag:

"Kapërcejnë të panumërt shpirtra,

Hamej, shenjtorë e zuzarë

Për ju pres kokë këmbë e bishta

Urdhëroni

Zotërinj, murgj edhe kurvarë.

Turma, fisnikë apo rebelë

Kaloni verdhushka nëpër gishta

Aq sa kam tutla në mantel

Do të rënkojnë qelqet e brishta

Hyni, tregomëni goj'dhëna

Marri, delir të gjithfarë trajtash

Do ju dëgjoj për qindra hëna

Tmë shiteni prej dy tri lajkash.

E kur t'shteroni mish e shpirt

E vetëm eshtra të mbesin

Do ndez flakë t'u bëj hi...

Në prag të tjerë shpirtra presin."